cyanic-selkie/wikianc huggingface dataset:
Ռալֆն ընդդեմ ինտերնետի
Դերերը հնչյունավորել են
Ֆիլմում ներկայացվում են նաև Դիսնեյի բոլոր արքայադուստրերը, այդ թվում՝ Ջոդի Բենսոնը հնչյունավորում է Արիելին, Փեյջ Օ'Հարան՝ Բելլին, Լինդու Լարկինը՝ Արքայադուստր Ժասմինին, Իռեն Բեդարդը՝ Պոկահոնտասին, Մինգ Նա Վենը՝ Մուլանին, Անիկա Նոնի Ռոուզը՝ Տիանային, Մենդի Մուրը՝ Ռապունցելին, Քելլի Մաքդոնալդը՝ Մերիդային, Իդինա Մենզելն՝ Էլզային, Քրիստեն Բելը`Աննային, Աուլիի Կրավալիոն՝ Մոանային։ Մոխրոտիկին, Սպիտակաձյունիկին ու Ավրորային կհնչյունավորեն նոր դերասանուհիներ  ։ Ֆիլմում կհայտնվեն նաև C-3PO և արքայադուստր Լեան «Աստղային պատերազմներից», ինչպես նաև Երկաթե մարդն ու Գամորան Marvel Comics հրատարակչության կոմիքսներից ։
Արտադրություն
2012 թվականի հոկտեմբերին ռեժիսոր Ռիչ Մուրը հայտարարել է, որ ինքն ու Դիսնեյը գաղափարներ ունեն մուլտֆիլմի շարունակության վերաբերյալ ։ Մուրը ասել է, որ նկարահանող խմբի շատ անդամներ և հնչյունավորողներ պատրաստ են եղել շարունակել՝ ենթադրելով, որ իրենք «հազիվ քերծել են մակերեսը» խաղային աշխարհում։ Նա նաև հայտարարել է, որ սիքվելում ներառել Մարիոյի ու Տրոնի կերպարները ։ 2014 թվականին կոմպոզիտոր Հենրի Ջեքմանն ասել է, որ աշխատանք է տարվում սյուժեի վրա  ։ 2015 թվականի հուլիսին Ջոն Ռայլին ասել է, որ կվերադառնա հնչյունավորելու Ռալֆին ։
2016 թվականի մարտի 24-ին Ռիչ Մուրն ասել է, որ սիքվելը դեռևս պլանավորվում է։ Նա նաև հույս է հայտնել, որ որոշակիորեն կներառի Մարիոյի կերպարը՝ նշելով, որ լավ հարաբերություններ ունի Nintendo-ի հետ ։ 2016 թվականի հունիսի 30-ին Walt Disney Animation Studios-ը հայտարարել է, որ սիքվելն էկրան կբարձրանա 2018 թվականի մարտի 9-ին և կստեղծվի Ռայլիի, Մուրի ու սցենարիստ Ֆիլ Ջոնսթոնի հետ, և ըստ սյուժեի՝ Ռալֆը խաղային ավտոմատներից կտեղափոխվի թվային աշխարհ ։
2017 թվականի մարտին ներկայացվել է սիքվելի վերնագիրը CinemaCon փառատոնում։ Հետագայում Disney-ը հաստատել է, որ Ռայլին, Ջեյն Լինչը, Ջեք Մաքբրայերն ու Սառա Սիլվերմանը նորից կհնչյունավորեն իրենց կերպարներին, Ռիչ Մուրը հանդես կգա որպես ռեժիսոր, և նրան կմիանա սցենարի համահեղինակ Ֆիլ Ջոնսթոնը, իսկ Քլարկ Սպենսերը կրկին հանդես կգա որպես պրոդյուսեր ։ Մուլտֆիլմի ենթավերնագիրը ենթադրում է, որ դա ակնարկ է Քիմ Քարդաշյանի կասկածելի լուսանկարներին, որոնք օգտագործվել են Paper ամսագրի կողմից 2014 թվականին. լուսանկարների ժողովրդականությունը շարքից հանել է Paper սերվերները, ինչի պատճառով ասվել է, թե Քարդաշյանը «կոտրել է ինտերնետը» ։
Թողարկում
2016 թվականի հունիսի 30-ին Walt Disney Animation Studios ստուդիան հայտարարել է, որ սիքվելը կթողարկվի 2018 թվականի մարտի 9-ին ։ Սակայն 2017 թվականի ապրիլին պրեմիերայի ամսաթիվը տեղափոխվել է 2018 թվականի նոյեմբերի 21  ։ Մուլտֆիլմն էկրան կբարձրանա 3D, 2D և IMAX 3D ձևաչափերով։
Ծանոթագրություններ
Կատեգորիա:2018 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Ընտանեկան մուլտֆիլմեր Կատեգորիա:Արկածային մուլտֆիլմեր Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:Անգլերեն մուլտֆիլմեր Կատեգորիա:IMAX ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:3D մուլտֆիլմեր
Փոշոտ փոթորիկ
Փոշոտ (ավազե) փոթորիկ, մթնոլորտային երևույթ, որն ուղեկցվում է քամով և մեծ քանակությամբ հողի (բնահողի մասեր, ավազահատիկներ) տեղափոխմամբ։ Այն ընթանում է երկրային մակերևույթում՝ մի քանի մետր բարձրության շերտով, և դժվարացնում հորիզոնային տեսանելիությունը։ Նկատվում է հողի (ավազի) բարձրացում դեպի օդ և միաժամանակ հողի նստում մեծ տարածքներում։ Կախված տվյալ շրջանի բնահողի գույնից՝ հեռավոր առարկաները ձեռք են բերում մոխրագույն, դեղնավուն և կարմրավուն երանգներ։ Հիմնականում առաջանում է հողի չոր շերտի և ամենաքիչը 10 մ/վ արագության քամու դեպքում։
Սովորաբար առաջանում է անապատային և կիսաանապատային տարածքներում տարվա տաք եղանակներին։ «Սեփական» փոշոտ փոթորկի կողքին կան նաև այնպիսի դեպքեր, ինչպիսին օրինակ՝ անապատներից և կիսաանապատներից ներթափանցած ավազափոշին է, որը բավականին երկար ժամանակ կարող է մնալ մթնոլորտում և փոշոտ մշուշի տեսքով հասնել աշխարհի համարյա բոլոր անկյուններ։
Հաճախ փոշոտ փոթորիկներն առաջանում են տափաստանային, շատ հաճախ՝ անտառատափաստանային և նույնիսկ անտառային շրջաններում (վերջին երկու զոնաներում փոշոտ քամիները հիմնականում են լինում են ամռանը՝ ուժեղ չորայնության առկայության դեպքում)։ Տափաստանային և հաճախ անտառատափաստանային տարածքներում փոշոտ փոթորիկները սովորաբար լինում են վաղ գարնանը՝ սակավաձյուն ձմռանից և չոր աշնանից հետո, բայց երբեմն լինում են նույնիսկ ձմռանը՝ ձնաբքերի զուգակցմամբ ։
Քամու արագության որոշակի բարձրացման հետևանքով (կախված բնահողի մեխանիկական բաղադրությունից և դրա խոնավությունից) փոշու և ավազի հատիկները պոկվում են մակերևույթից և տեղափոխվում սալտացիայի և սուսպենզիայի ճանապարհով՝ առաջացնելով հողի էրոզիա։
Չափանիշներ
Ըստ ընդհանուր (ոչ ավիացիոն) օդերևութաբանության՝ փոշոտ փոթորկի ժամանակ տեսանելիությունը (ստանդարտ մակարդակում՝ 2մ երկրի մակերևույթի վրա) սովորաբար կազմում է 1-ից 4 կիլոմետր (մի շարք դեպքերում կարող է իջնել մինչև մի քանի հարյուր և նույնիսկ մինչև մի քանի տասնյակ մետրի)։
Փոշոտ (ավազե) մրրիկ՝ քամուց փոշու (բնահողի, ավազահատիկների) տեղափոխումը երկրի մակերևույթի վրա՝ 0,5-2մ բարձրությունից, չի հանգեցնում տեսանելիության զգալի վատացմանը (եթե չկան մթնոլորտային այլ տեղումներ, հորիզոնային տեսողությունը 2մ մակարդակի վրա կազմում է 4-10 կմ, բայց երբեմն և ավելի)։ Սովորաբար առաջանում է բնահողի չոր մակերեսի և քամու 6-9 մ/վ և ավելի արագության դեպքում։
Ավիացիոն օդերևութաբանության մեջ սահմանված է հողային փոթորկի ավելի խիստ չափանիշ․ «փոշեմրրիկ» երևույթը (օդերևութաբանական հետազոտությունների և եղանակի կանխատեսումների ժամանակ) ընդունված է համարել 1կմ-ից ոչ պակաս, իսկ տեսանելիության հեռավորության դեպքում 1-4 կմ-ը նշվում է «ստորին փոշի»։
Աշխարհագրություն
Փոշոտ փոթորիկ եզրույթը սովորաբար օգտագործվում է այն ժամանակ, երբ փոթորիկն առաջանում է կավախառն և ավազակավային բնահողով։ Ավազային անապատներում (հատկապես՝ Սահարայում, ինչպես նաև Կարակումներում և Կիզիլկումում) փոթորիկների առաջացման դեպքում, երբ բացի մանր մասնիկներից, որոնք վատացնում են տեսանելիությունը, երբ քամին նաև մակերևույթի վրա տանում է միլիոնավոր տոննաների ավելի մեծ չափի ավազահատիկներ, օգտագործվում է ավազե փոթորիկ անվանումը։
Փոշոտ փոթորիկները կրկնողական բնույթ են կրում Պրիառալյեում և Բալխաշում (Ղազախստանի հարավ), Կասպից ծովի ափերում, Հարավային Ղազախստանի մարզում, Կառակալպակստանում և Թուրքմենստանում։ Ռուսաստանում փոշոտ փոթորիկներն ամենահաճախը տեղի են ունենում Աստրախանի և Վոլգոգրադի մարզերում, Կալմիկիայում, Տիվայում, Ալթայի և Անդրբայկալյան երկրամասերում։
Չորային եղանակի երկարատևության ժամանակ փոշոտ փոթորիկները կարող են տարածվել (ոչ ամենամյա) մինչև տափաստանային և անտառատափաստանային զոնաներ․ Ռուսաստանի որոշ հատվածներում, Ուկրաինայի տարածքում և հյուսիսային, կենտրոնական ու արևելյան Ղազախստանում։
Սահարա և Արաբական թերակղզու անապատները համարվում են Արաբական ծովի շրջաններում, որոշ չափով էլ Իրանում, Պակիստանում և Հնդկաստանում առաջացած փոշոտ մշուշների հիմնական աղբյուրները։ Չինաստանի փոշոտ փոթորիկները փոշին տեղափոխում են Խաղաղ օվկիանոս։ Բնապահպանները կարծում են, որ Երկրի չորացած տարածքների անպատասխանատու ղեկավարումը, օրինակ՝ ցանքաշրջանառության համակարգի անտեսումը, հանգեցնում է անապատների մակերեսի մեծացման և տեղի ու գլոբալ մակարդակի կլիմայական փոփոխությունների ։
Առաջացման պատճառներ
Քամու հոսանքի ուժի ուժեղացման դեպքում, որն անցնում է հողի չամրացված մասնիկների մոտով, վերջիններս սկսում են թրթռալ, այնուհետև «ցատկոտել»։ Գետնին շարունակական հարվածներից հետո այդ մասնիկներն առաջացնում են մանր փոշի, որը բարձրանում է կախույթի տեսքով ։
Վերջին ուսումնասիրությունները ենթադրում են, որ մեծ ավազահատիկների սկզբնական սալտացիան շփման միջոցով առաջացնում է էլեկտրամագնիսական դաշտ։ Թռչող մասերը ձեռք են բերում բացասական լիցքավորվածություն, որն ազատում է ավելի շատ մասեր։ Այդ պրոցեսը գրավում է երկու անգամ ավել մասնիկներ, քան կանխատեսում են նախկին տեսությունները ։
Մասնիկները հիմնականում ազատվում են հողի չորության և քամու ուժեղացման միջոցով։ Քամու հոսանքների ճակատները կարող են հայտնվել անձրևով կամ չոր սառը ճակատով ամպրոպի զոնայում օդի սառեցման հետևանքով։ Չոր սառը ճակատով ցնցումից հետո ներքնոլորտի կոնվեկտիվ անկայունությունը կարող է առաջացնել փոշոտ փոթորիկ։ Անապատային շրջաններում փոշոտ և հողային փոթորիկներն ավելի հաճախ առաջանում են ամպրոպային վարընթաղ հոսանքների և դրանց հետ կապված քամու արագության ուժեղացման պատճառով։ Փոթորկի ուղղահայաց չափերը որոշվում են մթնոլորտի կայունությամբ և մասնիկների քաշով։ Որոշ դեպքերում, փոշոտ և ավազե փոթորիկները կարող են սահմանափակված լինել բարակ շերտով, ինչը կապված է եղանակային շրջապտույտի հետ։
Պայքարի եղանակներ
Փոշոտ փոթորիկների կանխարգելման և արդյունքների փոքրացման համար անհրաժեշտ է վերլուծել տեղանքի առանձնահատկությունները՝ ռելիեֆ, միկրոկլիմա, գերիշխող քամիների ուղղություն և միջոջառումների անցկացում, որոնք կարող են փոքրացնել քամու արագությունը մակերևույթին և մեծացնել բնահողի մասնիկների կպչելիությունը։ Քամու արագությունն իջեցնելու համար ստեղծվում են անտառաշերտի համակարգեր և հողմապաշտպան կուլիսներ։ Բնահողային մասնիկների կպչելիության բարձրացմանը զգալի ազդեցություն են տալիս մնացած խոզանները, անշուռտու հերկը, մի քանի տարվա խոտերով ցանքի հողապաշտպան անտառաշերտերը, բազմամյա շերտավոր խոտերի հերթագայումը և միամյա կուլտուրաների ցանքերը ։
Բնապահպանական հետևանքներ
Փոշոտ փոթորիկները կարող են տեղաշարժել ամբողջ դյուներ և տեղափոխել հսկայական ծավալով փոշի, այնպես, որ փոթորկի ճակատը կարող է երևալ ինչպես մինչև 1,6 կիլոմետր բարձրությամբ խիտ պատ։ Փոշոտ և ավազային փոթորիկները, որոնք գալիս են Սահարա անապատից, հայտնի են նաև որպես սամում, համսին (Եգիպտոսում և Իսրայելում) և հաբուբ (Սուդանում) անվանումներով։
Փոշոտ փոթորիկների մեծ մասը ծագում են Սահարայում, հատկապես Բոդելեի խոռոչում և Մավրիտանիայի, Մալիի ու Ալժիրի սահմանների հատման շրջանում ։ Վերջին կես դարի ընթացքում (1950-ական թվականներից) Սահարայի փոշոտ քամիներն աճել են մոտ 10 անգամ՝ առաջացնելով Նիգերիայի, Չադի և Բուրկինա-Ֆասոյի բնահողի վերին շերտի բարակացմանը։ 1960-ական թվականներին Մավրիտանիայում տեղի ունեցավ ընդամենը երկու փոշոտ փոթորիկ, իսկ ներկայումս դիտվում է տարեկան 80 փոթորիկ ։
Փոշին Ատլանտյան օվկիանոսով Սահարայից տեղափոխվում է արևմուտք։ Անապատի ցերեկային ուժեղ տաքացումը տրոպոսֆերայում առաջանում է անկայուն շերտ, որում տարածվում են փոշու մասնիկներ։ Կախված օդային զանգվածի Սահարայի տարածքով հարավ տեղափոխման (ադեկվացիա) չափի հետ, այն շարունակում է տաքանալ, իսկ հետո դուրս գալով օվկիանոսային տարածություն, անցնում է ավելի սառը և խոնավ մթնոլորտային շերտով։ Այդպիսի ջերմաստիճանային ինվերսիան թույլ չի տալիս շերտերին խառնվել և թողնում օդի փոշոտ շերտը անցնել օվկիանոսը ։ Սահարայից Ատլանտյան օվկիանոս հասած փոշու ծավալը 2007 թվականի հունիսին հինգ անգամ ավելի էր, քան դրանից մեկ տարի առաջ, ինչը կարող է սառեցնել Ատլանտիկայի ջրերը և մի փոքր քչացնել ամպրոպների ակտիվությունը ։
Տնտեսական հետևանքներ
Փոշոթ փոթորիկների հասցված հիմնական վնասներն են՝ բնահողի բերրիության շերտի ոչնչացումը, որը ցածրացնում է դրա գյուղատնտեսական արտադրողականությունը։ Բացի դրանից, հղկման արդյունքում վնասվում են երիտասարդ բույսերը։ Ուրիշ հնարավոր բացասական հետևանքներն իրենց մեջ ներառում են տեսանելիության նվազումը, որը ազդում է ավիա- և ավտոտրասպորտի վրա, Երկրին հասնող արևային լույսի քանակի նվազումը, տաքացուցիչ «ծածկոցի» էֆեկտը, կենդաների օրգանիզմների շնչառական համակարգի վրա անբարենպատ ազդեցությունը։
Փոշին կարող է նաև օգուտ բերել նստվածք տված տեղերում՝ Կենտրոնական և Հարավային Ամերիկայի սելվան Սահարայից է ստանում հանքային պարարտանյութերի մեծ մասը, լրացնում օվկիանոսի երկաթի պակասը։ Հավայան կղզիներում, փոշին օգնում է բանանային կուլտուրաների աճին։ Չինաստանի և հարավային ԱՄՆ-ի հինավուրց մրրիկների նստվածքներով բնահողերը, որոնք կոչվում են լյոս, շատ պտղատու են, սակայն միաժամանակ համարվում են ժամանակակից փոշոտ փոթորիկների աղբյուրներ, որոնք առաջանում են հողը բուսականության հետ կապող խախտման դեպքում։
Ոչ-երկրային փոշոտ փոթորիկներ
Մարսի հարավային բևեռային գլխարկի սառցե պատյանի և տաք օդի ջերմաստիճանների ուժեղ տարբերությունը հանգեցնում է ուժեղ քամիների առաջացմանը, որոնք գետնից բարձրացնում են կարմրաշագանակագույն փոշու հսկայական ամպեր ։ Մասնագետները կարծում են, որ փոշին Մարսի վրա կարող է խաղալ այն նույն դերը, ինչպես ամպերը Երկրի վրա։ Այն կուլ է տալիս արևային լույսը և դրա հաշվին տաքացնում մթնոլորտը։
Ծանոթագրություններ
Կատեգորիա:Մթնոլորտային երևույթներ Կատեգորիա:Փոթորիկներ Կատեգորիա:Կլիմայագիտություն
Նիկոլա Կալինիչ
Հայդուկ Սպլիտ
Վերադառնալով վարձավճարից՝ Կալինիչը դարձավ Հայդուկի հիմնական կազմի խաղացող։ Այստեղ իր առաջին մրցաշրջանում Խորվաթիայի առաջնությունում նա դարձավ 17 գոլի հեղինակ՝ դառնալով առաջնության երկրորդ լավագույն ռմբարկուն։ Այս մրցաշրջանում Հայդուկը առաջնությունում զբաղեցրեց 5-րդ տեղը և հասավ Խորվաթիայի գավաթի եզրափակիչ, իսկ Կալինիչը դարձավ 26 գոլի հեղինակ բոլոր մրցաշարերում։
2009 թվականի հուլիսին խորվաթը 1 շաբաթվա փորձաշրջան անցավ Պորտսմութում ։ Պորտսմութն ու Հայդուկը համաձայնեցրեցին Կալինիչի տրանսֆերը 6 միլիոն եվրոյի դիմաց, սակայն տրանսֆերը չկայացավ ֆինանսական խնդիրների պատճառով ։
Բլեքբուրն Ռովերս
2010-2011 մրցաշրջանում Կալինիչը ստացավ 9 համարի մարզաշապիկը։ 2010 թվականի օգոստոսի 14-ին նա խփեց Էվերթոնի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Սեպտեմբերի 11-ին խորվաթը գոլ խփեց Մանչեսթեր Սիթիի դեմ խաղում, իսկ հանդիպումն ավարտվեց 1-1 հաշվով ։ Դեկտեմբերի 28-ին Կալինիչը դուբլ ձևակերպեց Վեստ Բրոմվիչ Ալբիոնի դեմ խաղում, ապա հեռացվեց խաղադաշտից հանդիպման 64-րդ րոպեին ։ Գլխավոր մարզիչ Սեմ Էլարդայսի հեռանալուց հետո խորվաթը կորցրեց իր դիրքը Բլեքբուրնի հիմնական կազմում՝ տեղ չգտնելով նորանշանակ Սթիվ Քինի ծրագրերում ։ Անգլիական ակումբի կազմում Կալինիչը անցկացրեց 53 հանդիպում՝ դառնալով 13 գոլի և 5 գոլային փոխանցման հեղինակ։
Դնեպր Դնեպրոպետրովսկ
2011 թվականի օգոստոսի 11-ին Կալինիչը տեղափոխվեց ուկրաինական Դնեպր ։ Իր դեբյուտը նշեց 2011 թվականի օգոստոսի 13-ին՝ փոխարինման դուրս գալով գործող չեմպիոն Շախտյորի դեմ խաղում ։ Այս խաղում նա դարձավ գոլի հեղինակ, սակայն գոլից 2 րոպե անց ստացավ կարմիր քարտ և հեռացվեց խաղադաշտից ։ 2015 թվականի մայիսի 27-ին Կալինիչը թիմի մեկնարկային կազում խաղադաշտ դուրս եկավ Եվրոպայի Լիգայի եզրափակչի Սևիլյայի դեմ խաղում՝ այս խաղում դառնալով գոլի հեղինակ, սակայն Դնեպրը պարտություն կրեց 2-3 հաշվով ։ Դնեպրի կազմում խորվաթը անցկացրեց 125 հանդիպում՝ դառնալով 49 գոլի և 8 գոլային փոխանցման հեղինակ։
Ֆիորենտինա
2015 թվականի օգոստոսին Կալինիչը տեղափոխվեց իտալական Ֆիորենտինա ։ Իր դեբյուտը նշեց օգոստոսի 23-ին՝ Միլանի դեմ խաղում  ։ Իր առաջին գոլը խփեց սեպտեմբերի 17-ին՝ Եվրոպայի Լիգայի խմբային փուլի Բազելի դեմ խաղում ։ Սերիա A-ում իր առաջին գոլը խփեց սեպտեմբերի 23-ին՝ Բոլոնյայի դեմ խաղում  ։ 2015 թվականի սեպտեմբերի 27-ին Կալինիչը հեթ-տրիկ ձևակերպեց Ինտերի դեմ խաղում , ինչի շնորհիվ Ֆիորենտինան հաղթեց 4-1 հաշվով և 1998-1999 մրցաշրջանից հետո առաջին անգամ բարձրացավ մրցաշարային աղյուսակի 1-ին տեղ ։ 2016 թվականի հոկտեմբերի 23-ին նա 3 գոլի և գոլային փոխանցման հեղինակ դարձավ Կալյարիի դեմ խաղում ։ Ֆիորենտինայի կազմում Կալինիչը անցկացրեց 84 հանդիպում՝ դառնալով 33 գոլի և 9 գոլային փոխանցման հեղինակ։
Միլան
2017 թվականի օգոստոսի 22-ին Կալինիչը սկզբից՝ վարձավճարով, ապա լրիվ տրանսֆերով տեղափոխվեց Միլան   ՝ ստանալով 7 համարի մարզաշապիկը ։ Իր դեբյուտը ակումբի կազմում նշեց օգոստոսի 27-ին՝ փոխարինելով Պատրիկ Կուտրոնեին Կալյարիի դեմ խաղում ։ Իր առաջին գոլը խփեց սեպտեմբերի 17-ին՝ Ուդինեզեի դեմ խաղում դառնալով դուբլի հեղինակ ։ 2018 թվականի հունվարի 21-ին Կալինիչը 2 գոլային փոխանցում տվեց Կալյարիի դեմ խաղում՝ օգնելով իր թիմին հաղթել 2-1 հաշվով ։ Մայիսի 9-ին նա փոխարինեց Պատրիկ Կուտրոնեին Իտալիայի գավաթի եզրափակչի Յուվենտուսի դեմ խաղում, սակայն դարձավ ինքնագոլի հեղինակ, իսկ Միլանը պարտվեց 4-0 հաշվով  ։ Ակումբի կազմում Կալինիչը անցկացրեց 41 հանդիպում՝ դառնալով 6 գոլի և 5 գոլային փոխանցման հեղինակ ։
Ատլետիկո Մադրիդ
2018 թվականի օգոստոսի 9-ին Կալինիչը 3 տարվա պայմանագիր կնքեց Ատլետիկո Մադրիդի հետ  ։ Ակումբը նրա համար վճարեց 15 միլիոն եվրո  ։ Իր դեբյուտը նշեց սեպտեմբերի 1-ին՝ փոխարինելով Անխել Կորեային Սելտա Վիգոյի դեմ խաղում ։ Առաջին հանդիպումը Չեմպիոնների Լիգայում անցկացրեց նոյեմբերի 6-ին՝ խմբային փուլի Բորուսիա Դորտմունդի դեմ խաղում ։ Իր առաջին գոլը Ատլետիկոյի կազմում խփեց դեկտեմբերի 5-ին՝ Իսպանիայի գավաթի Սանտ Անդրեուի դեմ խաղում  ։ Լա Լիգայում առաջին գոլը խփեց դեկտեմբերի 8-ին՝ Դեպորտիվո Ալավեսի դեմ խաղում  ։ Դեկտեմբերի 15-ին խորվաթը գոլ խփեց Վալյադոլիդի դեմ խաղում՝ օգնելով իր թիմին հաղթել 3-2 հաշվով ։ 2018-19 մրցաշրջանում Կալինիչը անցկացրեց 24 հանդիպում՝ դառնալով 4 գոլի և 1 գոլային փոխանցման հեղինակ ։
Ռոմա
2019 թվականի սեպտեմբերի 2-ին Կալինիչը 1 տարվա վարձավճարով միացավ Ռոմային   ։
Միջազգային կարիերա
Սկզբնական շրջանում Կալինիչը պետք է հրավիրվեր Խորվաթիայի ազգային հավաքական՝ Եվրո 2008-ի որակավորման փուլի Մակեդոնիայի և Անգլիայի դեմ խաղերի համար, սակայն նա ստացավ վնասվածք և փոխարինվեց Մարիո Մանջուկիչի կողմից ։ Այնուամենայնիվ, Կալինիչը մասնակցեց Եվրո 2008-ին ։ Իր դեբյուտը ազգային հավաքականում նշեց 2008 թվականի մայիսի 24-ին՝ Մոլդովայի դեմ ընկերական խաղում ։
Իր առաջին գոլը ազգային հավաքականի կազմում Կալինիչը խփեց 2010 թվականի նոյեմբերի 17-ին՝ Մալթայի դեմ Եվրո 2012-ի որակավորման փուլի խաղում ։ 2011 թվականի փետրվարի 9-ին նա դուբլի հեղինակ դարձավ Չեխիայի դեմ ընկերական խաղում ։ 2012 թվականի հունիսին Կալինիչը փոխարինեց Իվիցա Օլիչին Եվրո 2012-ի համար Խորվաթիայի հայտացուցակում, սակայն այդպես էլ առաջնության ժամանակ դաշտ դուրս չեկավ։ Եվրո 2016-ի Իսպանիայի դեմ խաղում Կալինիչը դարձավ գոլի և գոլային փոխանցման հեղինակ, ինչը ապահովեց Խորվաթիայի հաղթանակը 2-1 հաշվով։
2018 թվականի հունիսի 4-ին Կալինիչը ընդգրկվեց Խորվաթիայի՝ աշխարհի առաջնության համար վերջնական կազմում ։ Նա հեռացվեց թիմից առաջնության 5-րդ օրը, քանի որ հրաժարվեց փոխարինման մտնել Նիգերիայի դեմ խաղում  ՝ ասելով, որ ունի մեջքի վնասվածք  ։ Դրանից առաջ նա նույն պատճառով հրաժարվել էր խաղադաշտ մտնել Բրազիլիայի դեմ ընկերական խաղում ։ Խորվաթիան զբաղեցրեց 2-րդ հորիզոնականը առաջնությունում  ՝ եզրափակչում 4-2 հաշվով պարտվելով Ֆրանսիային ։ Կալինիչը ստացավ արծաթե մեդալը թիմի անդամ լինելու համար, սակայն հրաժարվեց վերցնել այն   ։
Ակումբային վիճակագրություն
2019 թվականի սեպտեմբերի 3-ի դրությամբ
Միջազգային վիճակագրություն
2019 թվականի սեպտեմբերի 3-ի դրությամբ
Ակումբային
Հայդուկ Սպլիտ
Դնեպր
Ատլետիկո Մադրիդ
Միջազգային
Խորվաթիա
Արտաքին հղումներ
Կատեգորիա:Խորվաթ ֆուտբոլիստներ Կատեգորիա:Ֆուտբոլի հարձակվողներ Կատեգորիա:Խորվաթիայի հավաքականի ֆուտբոլիստներ Կատեգորիա:Հայդուկ Սպլիտի ֆուտբոլիստներ Կատեգորիա:Իստրա 1961-ի ֆուտբոլիստներ Կատեգորիա:Շիբենիկի ֆուտբոլիստներ Կատեգորիա:Բլաքբըրնի ֆուտբոլիստներ Կատեգորիա:Դնեպրի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Միլանի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Agrilus mendax
Agrilus mendax, ոսկեթև բզեզի տեսակ։ Բնակվում է անտառներում։ Հասուն բզեզների մարմնի երկարությունը 10-12 մմ ։ Մարմնի կառուցվածքը մեջքի կողմից-բրոնզե-կարմիր կամ պղինձ-կարմիր։ Առաջնամեջքը և գլուխը ոսկե արտացոլումով է, բաց թևորով։ Տարածված է լեռնային գոտիներում։
Տես նաև
Կատեգորիա:Միջատներ
Ֆիլիպ Լինհարտ
Ֆիլիպ Լինհարտ (Philipp Lienhart, ), ավստրիացի ֆուտբոլիստ, «Ֆրայբուրգ» ակումբի և Ավստրիայի հավաքականի պաշտպան։
Ակումբային կարիերա
Լինհարտը վիեննական «Ռապիդ» ակումբի սան է։ 2014 թվականին նա վարձավճարային հիմունքներով տեղափոխվել է Մադրիդի «Ռեալ», որտեղ մեկ մրցաշրջան հանդես է եկել «Ռեալ Մադրիդ C»-ում։ 2015 թվականին «թագավորական ակումբը» պայմանագիր է կնքել Ֆիլիպի հետ։ Լինհարտն ընդգրկվել է մրցաշրջանի հայտացուցակում և սկսել է հանդես գալ «Կաստիլիայի» կազմում։ Դեկտեմբերի 2-ին՝ Իսպանիայի գավաթի խաղարկության շրջանակներում անցկացված «Կադիս» ակումբի դեմ խաղում նա կատարել է իր նորամուտը հիմնական կազմում՝ երկրորդ խաղակեսում փոխարինելով Խամես Ռոդրիգեսին ։ 2017 թվականի ամռանը Լինհարտը վարձավճարով տեղափոխվել է գերմանական «Ֆրայբուրգ» ։ Օգոստոսի 20-ին՝ Ֆրանկֆուրտի «Այնտրախտի» դեմ խաղում նա կատարել է իր նորամուտը Բունդեսլիգայում ։ Վարձավճարային պայմանագրի ավարտին ակումբը «Ռեալից» գնել է խաղացողին 2 մլն եվրոյով։
Միջազգային կարիերա
2015 թվականին Լինհարտն Ավստրիայի երիտասարդական հավաքականի կազմում մասնակցել է Նոր Զելադիայում անցկացվող աշխարհի երիտասարդական առաջնությանը, որի ընթացքում մասնակցել է Գանայի, Արգենտինայի և Ուզբեկստանի հավաքականների դեմ խաղերին։
2017 թվականի հոկտեմբերի 9-ին Լինհարտը մասնակցել է 2018 թվականի աշխարհի առաջնության որակավորման փուլի՝ Մոլդովայի հավաքականի դեմ խաղին՝ կատարելով իր նորամուտն Ավստրիայի հավաքականում ։
Արտաքին հղումներ
Կատեգորիա:Ավստրիացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ֆրայբուրգի ֆուտբոլիստներ Կատեգորիա:Ավստրիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:ՈՒԵՖԱ Եվրո 2020-ի ֆուտբոլիստներ
Սմոլֆութ
«Սմոլֆութ» (Smallfoot), ամերիկյան կատակերգական մուլտֆիլմ, որ ստեղծվել է 3D-անիմացիայի միջոցով։ Նախագծի ռեժիսորն ու սցենարիստը Քարի Քիրկպատրիկն է։ Սցենարի հիմում ընկած է Սերջո Պաբլոսի ստեղծագործությունը։ Դերերը հնչյունավորել են Չենինգ Թաթումը, Ջեյմս Կորդենը, Լեբրոն Ջեյմսը, Ջինա Ռոդրիգեսը, Դենի Դե Վիտոն, Յարա Շահիդին, Իլի Հենրին և Ջիմի Տատրոն։ Պրեմիերն կկայանա 2018 թվականի սեպտեմբերի 13-ին ԱՄՆ-ում։
Սյուժե
Միգոն (Չենինգ Թաթում) եթի է, ով հավատում է, թե անորսալի արարածները՝ «սմոլֆութները» (իրականում՝ մարդիկ), իսկապես գոյություն ունեն։
Արտադրություն
2017 թվականի մայիսի 11-ին հայտարարվել է մուլտֆիլմի վրա կատարվող աշխատանքների մեկնարկի մասին, ներկայացվել են հնչյունավորող դերասանները՝ Չենինգ Թաթում, Զենդայա և Ջինա Ռոդրիգես ։ Համակարգչային անիմացիայով զբաղվել է Sony Pictures Imageworks ընկերությունը, որը պատրաստել է Warner Animation Group կինոընկերության «Արագիլներ» մուլտֆիլմի անիմացիան։ Նախապես ռեժիսորի պարտականություններն ստանձնել է Ռայան Օ'Լոքլինը, որը հարուստ փորձ էր ձեռք բերել DreamWorks Animation-ում։ Հետագայում նրան փոխարինել է Քարեյ Քիրկպատրիկը ։
Պրեմիերա
Ֆիլմի առաջին ցուցադրությունը նախատեսված է 2018 թվականի սեպտեմբերի 28-ին ։
Արտաքին հղումներ
Կատեգորիա:Ամերիկյան մուլտֆիլմեր Կատեգորիա:2018 մուլտֆիլմեր Կատեգորիա:Անգլերեն մուլտֆիլմեր Կատեգորիա:Warner Bros. մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:3D մուլտֆիլմեր
Ալեքսեյ Բերեգովոյ
Ալեքսեյ Գրիգորևիչ Բերեգովոյ (Алексей Григорьевич Береговой, ), խորհրդային ռուս բանաստեղծ, արձակագիր, հրապարակախոս։ Ռուսաստանի գրողների միության անդամ (1992), Ռուսաստանի գրողների միության Ռոստովյան տարածքային բաժանմունքի վարչության անդամ (1993-2006), Ռուսաստանի Գրական ֆոնդի Ռոստովի տարածքային բաժանմունքի վարչության տնօրեն, Ռուսաստանի գրողների միության Ռոստովի տարածքային բաժանմունքի վարչության նախագահ (2011)։
Կենսագրություն
Ալեքսեյ Գրիգորևիչ Բերեգովոյը ծնվել է 1947 թվականի հուլիսի 4-ին Ռոստովի մարզի Նովոշախտինսկ քաղաքում, զինվորականի ընտանիքում։ Ընտանիքը հաճախակի փոխում էր բնակության վայրը ԽՍՀՄ տարբեր քաղաքներում, կապված նրա հոր ծառայության հետ։ 1957 թվականին հայրը զորացրվում է, և ընտանիքը փոխադրվում է բնակվելու Դոնի Ռոստովում։ 1962 թվականին Ալեքսեյ Գրիգորևիչն ավարտում է Դոնի Ռոստովի № 83 դպրոցի ութերորդ դասարանը։ Նրա ուսումնառության հաջորդ վայրը Ռոստովի շինարարական տեխնիկումն էր, որն ավարտել է 1966 թվականին։
1966-1968 թվականներին ծառայել է բանակում, որտեղ սովորել է կրտսեր ավիացիոն մասնագետների դպրոցում, այնուհետև Վարշավայի պայմանագրի ավիացիայի մարտական կիրառման ուսումնական կենտրոնում։ Զորացրվելուց հետո շուրջ 20 տարի աշխատում է Դոնի Ռոստովի շինարարական կազմակերպություններում որպես աշխղեկ, ավագ աշխղեկ, տեղամասի պետ։ Ներկայումս Բերեգովոյը բնակվում և աշխատում է Դոնի Ռոստովում։
Ստեղծագործական ուղի
Գրել սկսել է բանակում ծառայելու տարիներին, նրա առաջին ստեղծագործությունները, բանաստեղծությունները և պատմվածքները նվիրված են հայրենի տանը, ընկերներին։ 1970 թվականից հիմնականում գրում է արձակ։ 1972 թվականից աշխատում է Ռոստովի մարզի Ազովյան շրջանի Ս. Մ. Կիրովի անվան կոլտնտեսության ավագ աշխղեկ։ Գյուղական կյանքի տպավորություններով գրում է «Մերոնք և ուրիշները» վիպակը, «Էխ Ֆաինա...», «Պճնամոլը», «Դադանէ», «Ֆեդոտիչ» և այլ պատմվածքներ։ 1979-1991 թվականներին աշխատել է Ռոստովի շինարարություններում, իսկ ազատ ժամանակ պատմվածքներ էր գրում, որոնցից են «Հեղեղատը», «Չփակելով աչքերը», «Կարմիր կրակներ» և այլն։ Նրա պատմվածքները հրատարակվում էին պարբերական հրատարակչություններում, ընթերցվում էին «Գրական Դոն» ռադիոհաղորդումներում ։ 1985 թվականից աշխատել է կաթսայատան օպերատոր, այնուհետև Գրողների տան տնօրեն (1987-1989), «Օրֆեյ» հրատատարակչության գլխավոր տնօրեն (1990-1997), «Պապիրուս» հրատարակչության գլխավոր խմբագիր (1998-2001), «Մալիշ» հրատարակչական պոլիգրաֆիական ընկերության տնօրեն (2002-2006), 2008 թվականից աշխատել է «Դոնյան գրող» հրատարակչության տնօրեն։
Գրողի առաջին գիրքը` «Մերոնք և ուրիշները», հրատարակվել է 1999 թվականին Ռոստովյան գրահրատարակչությունում։ Ներկայիս դրությամբ հրատարակվել են գրողի ավելի քան տասներկու գրքեր։ Նրա ստեղծագործությունները տպագրվում են «Դոն», «Օրֆեյ», «Բարձունք», «Նոր», «Հյուսիս», «Ափեր», «Սևծովյան աստղեր», «Ռուսաստանի հարավի տրանսպորտ» ամսագրերում, «Դոն և Կուբան», «Побратимени светове» (Բուլղարիա) ալմանախներում, «Ռուսական գրող» «Գրական թերթ» համառուսական թերթերում։ Բերեգովոյի ստեղծագործությունները թարգմանվել են բուլղարերեն։
Լաֆելին
Լաֆելին (Laféline), համայնք Ֆրանսիայում՝ Օվերն մարզի Ալյեի գավառի Մուլեն շրջանում։ Մտնում է Սեն Պուրսեն սյուր Սյուլ կանտոնի կազմի մեջ։
Համայնքի INSEE կոդ՝ 03134։
Բնակչություն
Համայնքի բնակչությունը 2008 թվականին կազմում էր 193 մարդ։
Տնտեսություն
2007 թվականի տվյալներով 123 աշխատունակ տարիքի մարդկանցից (15-64 տարեկան) 91-ը տնտեսապես ակտիվ էին, 32-ը անգործունակ (ակտիվության ցուցանիշը 74,0 %, 1999 թվականին եղել է՝ 78,1 %)։ 91 աշխատունակ բնակիչներից 82-ը աշխատում էին (43 տղամարդ և 39 կին), անաշխատանք էին 9-ը (5 տղամարդ և 4 կին)։ 32 անգործունակ մարդկանցից 8-ը աշակերտներ կամ ուսանողներ են, 13-ը թոշակառու, 11-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Արաբկիրի գավառակ
Արաբկիր, գավառակ Փոքր Հայքում, իսկ ապա Արևմտյան Հայաստանում, Խարբերդի վիլայեթում։ Կենտրոնը Արաբկիր քաղաքն էր։
Պատմություն
XVII դարից գավառակը հերթականությամբ պատկանել է Սեբաստիայի, Մալաթիայի, իսկ ապա Խարբերդի նահանգներին։
Հայերը քաջ և կորովի մարդիկ էին։ 1915 թվականի Մեծ եղեռնի ժամանակ հայերը տարագրվեցին և կոտորվեցին։
Բնակչություն
Մինչև 1915 թվականի Մեծ եղեռնը գավառակում բնակվում էին 35 000 հայեր։
Տնտեսություն
Բնակչության հիմնական զբաղմունքը այգեգործություն, երկրագործություն, արհեստագործություն, շերամապահությունն ու առևտուրն էր։
Պատմամշակութային կառույցներ
Արաբկիրն ուներ 19 եկեղեցի։
Կրթություն
Գավառակում գործում էր 18 դպրոց։
Վարչական բաժանում
XIX դարի վերջերին բաժանվում էր 4 ենթաշրջանների և ուներ 84, ըստ որոշ աղբյուրների էլ 300 գյուղ։
Զուտ հայաբնակ գյուղերից էին Վաշխեն, Ծագ, Հասկնի, Էհնե, Կրանի, Անջրդի, Սաղմկա, Աղն, Օճախ, Ամպրկա, Վանք, Խոռոչ, Մաշկերտ, Օվա, Ծապլվար, Շիփիկ և Քուշնա գյուղերը ։
Ծանոթագրություններ
Կատեգորիա:Արևմտյան Հայաստանի գավառներ
Ցեղասպանության հանցագործությունը կանխելու և դրա համար պատժի մասին կոնվենցիա
Ցեղասպանության հանցագործությունը կանխելու և դրա համար պատժի մասին կոնվենցիա, միջազգային իրավունքի տեսակետից ցեղասպանությունը բնորոշող, ինչպես նաև ցեղասպանությունը կանխող և դրա համար պատիժ սահմանող փաստաթուղթ․ որն ընդունել է ՄԱԿ Գլխավոր ասամբլեան 1948 թվականի դեկտեմբերի 9-ին։ Ուժի մեջ է մտել 1951 թվականի հունվարի 12-ին ։ Առ դեկտեմբերի 2017, կոնվենցիան միացած երկրների թիվը 149–ն է։
Կոնվենցիայի մշակման ու ընդունման գործում էական դեր է խաղացել հրեական ծագում ունեցող լեհ իրավագետ Ռաֆայել Լեմկինը, որը Գերմանիայի պատերազմական հանցագործների Նյորնբերգյան դատավորություն ժամանակ (1945–1946) ԱՄՆ մեղադրողի խորհրդականն էր։ Այդ դատավարությունը, որը բացահայտեց Եվրոպայում ֆաշիստական զավթիչների կողմից հրեաների, սլավոնների, գնչուների և էթնիկ այլ խմբերի ցեղասպանության բազմաթիվ դեպքեր, դրդեց ընդունելու ցեղասպանության մասին կոնվենցիա և արագացրեց դրա մշակումը։ Իսրայելցի հետազոտող, պրոֆեսոր Աորոն Յաիրը նշում է, որ Ռաֆայել Լեմկինսը ստեղծելով «ցեղասպանություն» (genoicde) եզրը, նկատի ուներ 1915 թվականի Հայոց Ցեղասպանություն ։ Այդ եզրը հանդիպում էր Նյուրնբերգյան դատավարության սևագրային տարբերակներում, սակայն վերջնական տարբերակում փոխարինվել էր «մարդկության դեմ հանցագործություններ» ձևակերպմամբ ։ Նյուրնբերգի դատավարության թարմ տպավորության տակ ընդունված Կոնվենցիան ցեղասպանությունը բնորոշում է՝ ելնելով այդ երևույթի էությունից ու նպատակներից և ոչ թե գործողությունների չափերից կամ զոհերի թվից։
Կոնվենցիայի 2–րդ հոդվածը ցեղասպանություն է համարում այն գործողությունները, որոնք կատարվում են մի որևէ ազգային, ցեղային կամ կրոնական խմբի լիակատար կամ մասնակի ոչնչացման մտադրությամբ։ Այնուհետև հաջորդ հինգ կետերում թվարկվում են այդ գործողությունները, որոնցից յուրաքանչյուրը համարվում է ցեղասպանության ակտ․
Կոնվենցիայի համաձայն, ցեղասպանության կամ նրա գործողություններից որևէ մեկի մեղավորները պետք է պատժվեն անկախ այն բանից, թե արդյոք նրանք սահմանադրական կարգով ընտրված կառավարողներ, հասարակական գործիչներ են թե մասնավոր անձինք, անկախ այն բանից, թե արդյոք նրանք մասնակցել են ցեղասպանության գործողություններին անձամբ, եղել են հանցագործության մեղսակից, մասնակցել են ցեղասպանության նպատակներով կազմակերպված դավադրության, ցեղասպանության հրահրման կամ ցեղասպանություն կատարելու փորձի (3-րդ և 4-րդ հոդված) ։ Կոնվենցիան չի ընդունում ցեղասպանության համար պատժի դեպքում իրավաբանական վաղեմություն․ պատիժը կարող են կայացնել ինչպես ազգային, այնպես էլ այդ նպատակով հատկապես ստեղծված միջազգային ատյանները։ Այդ պատճառով Կոնվենցիայի մասնակից պետությունները պարտավորվում են ընդունել անհրաժեշտ օրենսդրական ակտեր՝ նրա դրույթների իրականացման համար, մասնավորապես իրենց քրեական օրենսդրություններում նախատեսելով ցեղասպանության գործողության համար պատժամիջոցներ (5-րդ և 6-րդ հոդված)։ 8-րդ հոդվածի համաձայն․ Կոնվենցիայի յուրաքանչյուր մասնակից կարոդ է դիմել ՄԱԿ համապատասխան մարմնին, ՄԱԿ դրույթներին համապատասխան, պահանջելով ձեռք առնել, նրա կարծիքով, բոլոր անհրաժեշտ միջոցները՝ ցեղասպանության գործողությունները կանխելու և կասեցնելու համար։
Կոնվենցիայի մշակման ժամանակ ԽՍՀՄ ներկայացուցիչը պնդում էր ազգային – մշակութային եղեռնի արգելման վրա, այն է՝ թույլ չտալ այնպիսի միջոցառումներ ու գործողություններ, որոնք ուղղված են բնակչության որևէ խմբի ազգային լեզվի օգտագործման և ազգային մշակույթի դեմ։ Սակայն այդ առաջարկը մերժվեց և չմտավ Կոնվենցիայի մեջ։ ԽՍՀՄ ներկայացուցիչը 1949 թվականի դեկտեմբերի 16-ին Կոնվենցիայի ստորագրման ժամանակ վերապահում կատարեց 9-րդ հոդվածի վերաբերյալ․ «Խորհրդային Միությունը իր համար պարտավորեցնող չի համարում 9-րդ հոդվածի այն դրույթները, որոնք նախատեսում են, որ ներկա Կոնվենցիայի պարզաբանման, կիրառման կամ կատարման հարցերի վերաբերյալ Պայմանավորվող կողմերի միջև ծագած վեճերը կողմերից որևէ մեկի պահանջով հանձնվում են Միջազգային դատարանի քննարկմանը, և հայտարարում է, որ նման դեպքերում կվարվի այնպես, ինչպես և մինչև այժմ արել է, որ յուրաքանչյուր առանձին դեպքում կպահանջի վիճարկող բոլոր կողմերի համաձայնությունը»։ Նման վերապահությունը ըստ էության ի չիք էր դարձնում 8-րդ հոդվածը։ ԽՍՀՄ մյուս վերապահությունը վերաբերում էր 12-րդ հոդվածին, որտեղ ասվում էր․ որ «Պայմանավորվող կողմերից յուրաքանչյուրը ուզած ժամանակ Միավորված ազգերի կազմակերպության գլխավոր քարտուղարին ուղղված ծանուցման միջոցով կարող է ներկա Կոնվենցիայի գործադրումը տարածել բոլոր այն տարածքների կամ դրանցից մի քանիսի վրա, որոնց արտաքին հարաբերությունների համար նա պատասխանատվություն է կրում»։ Իր անհամաձայնությունը հայտնելով այդ հոդվածին՝ ԽՍՀՄ-ը հաստատում էր, որ, իր կարծիքով, «Կոնվենցիայի բոլոր դրույթները պետք է տարածվեն ինքնակառավարումից զուրկ, ներառյալ խնամարկյալ տարածքների վրա»։ Տվյալ վերապահությունը իր ուժը կորցրել է․ քանի որ ներկայումս խնամարկյալ տարածքներ չեն մնացել։
Այդ Կոնվենցիաս ստորագրած ԽՍՀՄ-ը այդպես էլ իր օրենսդրության մեջ ցեղասպանության մասին հոդվածներ չունեցավ։
Արտաքին հղումներ
Կատեգորիա:Ցեղասպանություն Կատեգորիա:Միջազգային իրավունք Կատեգորիա:ՄԱԿ-ի կոնվենցիաներ Կատեգորիա:Հայաստանի պայմանագրեր Կատեգորիա:ԽՍՀՄ պայմանագրեր Կատեգորիա:Ադրբեջանի պայմանագրեր Կատեգորիա:Ավստրիայի պայմանագրեր Կատեգորիա:Բելգիայի պայմանագրեր Կատեգորիա:ԱՄՆ-ի համաձայնագրեր
Լապրյուն
Լապրյուն (Laprugne), համայնք Ֆրանսիայում՝ Օվերն մարզի Ալյեի գավառի Վիշիի շրջանում։ Մտնում է Լը Մայե դե Մոնտան կանտոնի կազմի մեջ։
Համայնքի INSEE կոդ՝ 03139։
Բնակչություն
Համայնքի բնակչությունը 2008 թվականին կազմում էր 360 մարդ։
Տնտեսություն
2007 թվականի տվյալներով 228 աշխատունակ տարիքի մարդկանցից (15-64 տարեկան) 138-ը տնտեսապես ակտիվ էին, 90-ը անգործունակ (ակտիվության ցուցանիշը 60,5 %, 1999 թվականին եղել է՝ 63,8 %)։ 138 աշխատունակ բնակիչներից 118-ը աշխատում էին (77 տղամարդ և 41 կին), անաշխատանք էին 20-ը (2 տղամարդ և 18 կին)։ 90 անգործունակ մարդկանցից 14-ը աշակերտներ կամ ուսանողներ են, 42-ը թոշակառու, 34-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Էրվին Վուրմ
Էրվին Վուրմ (Erwin Wurm, ), ավստրիացի նկարիչ, լուսանկարիչ, ռեժիսոր և քանդակագործ։
Կենսագրություն
Էրվին Վուրմը ծնվել է 1954 թվականին Ավստրիայի Բրուք նա Մուրե քաղաքում։ 1974-1977 թվականներին Գրացի համալսարանում սովորել է արվեստի պատմություն, իսկ 1977-1979 թվականներին արվեստ և արհեստ (քանդակագործություն) է սովորել Զալցբուրգի կերպարվեստի քոլեջում։ 1979-1981 թվականներին շարունակել է քանդակագործություն սովորել Վիեննայի կիրառական արվեստի քոլեջում։ 1995 թվականին Փարիզի գեղարվեստի դպրոցի քանդակագործության հրավիրված պրոֆեսոր էր, իսկ 1996-1997 թվականներին Լինցի արդյունաբերական և գեղարվեստական դիզայնի քոլեջի պրոֆեսոր էր։ 1993-1999 թվականներին նկարիչը եղել է Vienna Secession տնօրենների խորհրդի անդամ, 1995 թվականից՝ փոխնախագահ։ Էրվին Վուրմը եղել է բազմաթիվ ցուցահանդեսների հոգաբարձու։ Ապրել և աշխատել է Վիեննայում և Նյու Յորքում։
Ռումբ
Ռումբ, բազմատեսակ և բազմաբնույթ զինամթերքների և պայթուցիկ սարքերի անվանում։ Ռումբերի մեծամասնությունը նախատեսված են հակառակորդի վերգետնյա, ստորգետնյա և ծովային նշանակետերի խոցման համար (Երկրորդ համաշխարհային պատերազմի ժամանակ ԽՍՀՄ-ի կողմից կիրառվում էին նաև ոչ մեծ ռումբեր, որոնք նախատեսված էին օդային նշանակետերի խոցման համար, և կոչվում էին նաև ավիացիոն նռնակներ), սակայն գոյություն ունեն նաև բազմաթիվ այլ դասերի ռումբեր (հիմնականում ավիացիոն), որոնք նախատեսված են այլ խնդիրների լուծման համար, օրինակ՝ ծխային վարագույրի, տեղանքի լուսավորման, լուսանկարման, ազդանշանային և այլն։
Պատմություն
Ռումբերը սկսել են օգտագործվել 11-րդ դարից սկսած Չինաստանում Սոնգ հարստության ժամանակներում ։
Եվրոպայում ռումբերը առաջին անգամ կիրառվել են Ֆրանսիայի կողմից այժիրյան ծովահենների հետ պատերազմի ժամանակ Ալժիր քաղաքի ռմբակոծության ժամանակ (1681 թվականի հոկտեմբերի 28-ին)։
Մինչև Առաջին համաշխարհային պատերազմը ռումբ էին անվանում բոլոր բեկորային հրետանային արկերը, որոնք նախատեսված էին բոլոր կալիբրների հրասանդներից և ականանետերից, ծանր հաուբիցներից և հրանոթներից կրակելու համար։
20-րդ դարի սկզբում ռումբեր էին անվանում նաև նռնակները և հրացանային նռնակները։ Ընդ որում «աերոպլանային ռումբ» էին անվանում սկզբից ծանր նռնակները, որոնք վայր էին գցում աերոպլաններից օդաչուները։
Բացի դրանից 20-րդ դարի առաջին կեսում Ռուսաստանում, ԽՍՀՄ-ում և Գերմանիայում ռումբ էին անվանում նաև փողային զինամթերքները, երբեմն նաև ականանետերի արկերը։
Այժմ ռումբ սահմանումը լայնորեն կիրառվում է ինքնաշեն պայթուցիկ սարքերի անվանման մեջ, որոնք օգտագործում են պարտիզանների և ահաբեկիչների կողմից, չնայած ավելի ճիշտ կլիներ դրանք անվանել նռնակներ կամ ականներ։
Ծանոթագրություններ
Կատեգորիա:Զինամթերք Կատեգորիա:Պայթուցիկ սարքեր Կատեգորիա:Չինական հայտնագործություններ
Նարեկ Մարտիրոսյան (պարող)
Նարեկ Գագիկի Մարտիրոսյան, բալետի հայ արտիստ։
Կենսագրություն
Ծնվել է 1988 թվականի ապրիլի 24-ին, Երևանում։ 1997-2006 թվականներին սովորել է Երևանի պարարվեստի ուսումնարանի բալետի բաժնում։ 2003 թվականից Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում եղել է բալետի արտիստ, 2007 թվականից՝ բալետի առաջատար մենակատար։ 2011-2013 թվականներին հրավերով որպես բալետի առաջատար մենապարող հանդես է եկել Իսրայելի պետական բալետում ։ 2013-2015 թվականներին հրավեր է ստացել Կարելիայի Հանրապետության Երաժշտական թատրոնից, որտեղ աշխատել է որպես առաջատար մենապարող։ 2015 թվականից հանդես է գալիս Նյու Ջերսիի բալետային խմբում ։ 2017 թվականին Վերոնայի բալետի դասական դպրոցում Ալիսա Կոսովի բեմադրությամբ ներկայացվել է Պյոտր Չայկովսկու «Մարդուկ-Ջարդուկը» բալետը, որտեղ հանդես են եկել Ալբինա Ղազարյանը, Նարեկ Մարտիորսյանը, Վիտալի Վերտերիչը և բալետի դպրոցի 4-ից 18 տարեկան աշակերտները ։
Ծանոթագրություններ
Կատեգորիա:Հայ բալետի արտիստներ Կատեգորիա:Երևանի պարարվեստի ուսումնարանի շրջանավարտներ Կատեգորիա:Մովսես Խորենացու մեդալակիրներ
Ցեղասպանության հոգեբանական հետևանքները
Ցեղասպանության հոգեբանական հետևանքները, Արևմտյան Հայաստանում և Թուրքիայում թուրք ջարդարարների կատարած հայերի ցեղասպանությունը հայ ժողովրդին հասցված անասելի մարդկային կորուստներից, հայ մշակույթին հասցված վիթխարի վնասից բացի հոգեբանական ու սոցիալ-հոգեբանական խոր ազդեցություն գործեց նաև հայ ազգի կյանքի ամենատարբեր կողմերի հետ։ Այդ ազդեցության սևեռումը հայերի ոչ միայն ընդհանուր, այլև սոցիալական, քաղաքական, էթնիկ, ու քրեածին հոգեբանության վրա առաջադրում է մի շարք կոնկրետ հարցեր և պահանջում հստակ ընդհանրացումներ։ Հայերի ցեղասպանության հոգեբանական հետևանքները անբավարար են հետազոտված։ Այդ խնդրին են նվիրված արտասահմանյան հայ հետագոտոդներ Ա. Պոդոսյանի, Լ. Բոյաջյանի, Վ. Տատրյանի, Ա. Գրիգորյանի մի քանի աշխատություններ։
Համաշխարհային գիտության մեջ ձևավորվել է բնական երևույթների (երկրաշարժ, ջրհեղեղներ, փոթորիկներ և այլն), տեխնոլոգիական (արտադր. օբյեկտների խոշոր վթարներ, զանգվածային թունավորումներ և այլն) վթարների հոգեբեբանական հետևանքներն ուսումնասիրող մի ուղղություն՝ վիկտիմոլոգիան ( զոհ)՝ գոհաբանությունը, որն ընդգրկում է նաև ցեղասպանության հետևանքների ուսումնասիրությունը։ Մարդկանց զանգվածային ոչնչացման, ինչպես նաև այդ ցնցումն ապրած բնակչության սոցիալ-հոգեբանակաան խնդիրները հետազոտված են արտասահմանյան մի շարք հոգեբանների, հոգեբույժների ու սոցիոլոգների (Ա. Բոմ, Ո. Բոլին, է. Քուարենտելի, Ո. Քիսթ և ուրիշներ) աշխատություններում։ Հայերի ցեղասպանությունը անմիջական ու հեռավոր հետևանքներ է թողել հայ ազգի կենսագործունեության, հոգևոր կերտվածքի ու բնավորության, սերունդների հետագա ողջ սոցիալական գործունեության, նրա իղձերի ու ձգտումների վրա։ Դեռևս մինչև 1915 թվականի ողբերգական իրադարձությունները հայ ժողովրդի հոգեկան ու հոգեբանական կերտվածքի մեջ ձևավորվել էին հայ ժողովրդի պատմական զարգացման առանձնահատկություններով, նախ և առաջ, պետականության վաղ կորստով և օտարերկրյա տևական տիրապետությամբ պայմանավորված գծեր, օրինակ, սեփական անձի ապահովությանը սպառնացող մշտական վտանգի, իր իսկ հայրենիքում ազգային արժանապատվության ու կրոն, համոզմունքների խոցելիության զգացողությունը։ Դարեր շարունակ հայերի հոգեբանությանը, անկախ նրանց սոցիալական, կրոն, և տարիքային պատկանելությունից. հատուկ են եղել այդ զգացումները, որոնց ամբողջականությունն էլ ձևավորել է հայերի հավաքական և անհատական վարքագիծը։ Դրանցով են պայմանավորված հայ ժողովրդի բուռն ընդվզումը ճնշողների դեմ, նրա համառ ազատագրական ձգտումները։ Ցեղասպանության հոգեբանական հետևանքները մի տևական բարդ գործընթաց է, որը մշտապես հղի է հայերի զգացմունքների և մտածողության մեջ՝ նախատեսելի և աննախատեսելի փոփոխություններով։
Ցեղասպանության անմիջական հետևանք է ֆիզիկապես բնաջնջվելու հավաքական վախ ը, որը հաճախ վերածվել է ախտաբանական վախի, խելացնոր զգայախաբությունների, մղձավանջների, մոտալուտ ջարդի սպասումի կամ խուճապահար փախուստի։ Սա հատկապես վերաբերում է ցեղասպանություն և տեղահանություն ապրած սերնդին։ Մյուս կողմից, սակայն, այդ նույն զգացումները նպաստել են հայերի պաշտպանական եռանդի ուժեղացմանը, նրան մղել ինքնապաշտպանության։ Ինքնապաշտպանությունը իր բոլոր ձևերով բնական օրինաչափություն է՝ պայմանավորված ապրելու, սեփական ընտանիքը, ազգային իրավունքներն ու արժեքները պաշտպանելու ձգտումով ու վճռականությամբ։ Ինքնապաշտպա նության դիմելիս հայ ժողովուրդը հենվել է իր ազգային-հոգեբանական ու բարոյա-կամային հատկությունների, ավանդույթների և մարտունակության կենսափորձի վրա։
Հայերի հոգեկան աշխարհի վրա իր բացասական ազդեցությունն է ունեցել հայերի մի որոշ մասի բոնիկրոնափոխությունը մահմեդականացումը։ Ջարդերի ընթացքում բազմաթիվ հայերի բռնի հրաժարեցրել են իրենց դավանանքից։ Հաճախ դա եղել է կյանքը փրկելու միակ միջոցը։ Եվ, այդուհանդերձ, հայասպանությունը չի սասանել հայ ժողովրդի հավատարմությունն իր բազմադարյան ազգային կրոնին քրիստոնեությանը։
Ցեղասպանության անմիջական հետևանք է նաև հայ ազգի վրիժառության զգացումը ջարդարարների ու դահիճների նկատմամբ։ Այդ զգացումը միաժամանակ հայերի ազգային ինքնագիտակցության նոր զարթոնքի արտահայտությունն է։ Հոշոտված, հուսահատության դուռը հասած ժողովուրդը ծնունդ տվեց ոչ միայն հերոս անհատների, այլև ինքը, անցնելով արհավիրքների, ջարդերի, հոգեկան տվայտանքների բովով, կռեց սեփական անմեղության, ոտնահարված արդարության գիտակցումից զորացող վրիժառության կամքը։
Ցեղասպանության հեռավոր հետևանքներից է ժողովրդի պատմական հիշող ու թյան նոր շերտի առաջացումը, որում նստվածք են տվել ու արմատներ նետել ցեղասպանության հետ կապված բոլոր երևույթները, ահավոր կորուստների, ավերված տների անհատնում ցավը, ապրածի մղձավանջը, սերնդի կրած արհավիրքը, բազմահազար որբերի ու հարազատների չհատուցված ատելությունը ջարդարարների հանդեպ։ Իր ծագումով, բնույթով ու բովանդակությամբ այս հետևանքն աչքի է ընկնում խոր գգացմունքայնությամբ ու տևական ազդեցությամբ։ Սերնդից սերունդ հաղորդվող պատմական հիշողությունը ցեղասպանության իրադարձությունների մասին իր հետքն է թողնում ժողովրդի գիտակցականի և անգիտակցականի ոլորտներում, որը նրան դարձնում է դյուրազգաց սեփական ազգային արժանապատ վության նկատմամբ ամեն մի ոտնձգության, իր իրավունքների ամեն մի ոտնահարման հանդեպ։ Դա հատկապես հստակ դրսևորվեց ադրբեջանցի ծայրահեղականների կազմակերպած Սումգայիթի (1988 թվականի փետրվարին) և Ադրբեջանի այլ վայրերի, Բաքվի (1990 թվականի հունվարին) հայերի ջարդերի ժամանակ, որոնք ժողովրդի հիշողության մեջ արթնացրին նրա ոչ հեռավոր անցյալի մռայլ էջերը։ Միաժամանակ ժողովրդի պատմական հիշողությունը, մասնավորապես կապված հայերի ցեղասպանության իրադարձությունների հետ, նպաստեց հայերի ազգային համախմբման գործընթացին, իրենց ինքնությունը պահպանելու, սոցիալ-տնտեսական ոլորտներում և հոգևոր կյանքում վերածնության ու ինքնահաստատման հասնելու նրանց ձգտմանը։ Հայերի զանգվածային ցեղասպանությունը, իրականացված տարբեր ժամանակներում, միջազգային լայն արձագանք գտավ։ Մարդկային կարեկցանքը, համերաշխության ոգին, բարոյական ու նյութ, օգնությունը, հայանպաստ ելույթները, միջազգային օրենսդրության նորմերի գործադրումը թուրք ջարդարարների նկատմամբ ոչ միայն մարդասիրական զգացմունքների դըրսևորում էին, այլև նպաստեցին հայերի գիտակցության մեջ այն համոզմունքի ձևավորմանը, որ հայ ժողովրդի ճակատագիրը, հայկական հարցը պետք է պահել միջազգային հարաբերությունների ոլորտում, պետք է գտնել արդարացի լուծում։
Կատեգորիա:Ցեղասպանություն
Մաքսիմ Տանկի անվան Բելառուսի պետական մանկավարժական համալսարան
Մաքսիմ Տանկի անվան Բելառուսի պետական մանկավարժական համալսարան (Беларускі дзяржаўны педагагічны ўніверсітэт імя Максіма Танка), բարձրագույն ուսումնական հաստատություն Մինսկում։
Պատմություն
1936 թվականին ինստիտուտը կոչվել է Մաքսիմ Գորկու անունով։ 1948 թվականին Միսկի պետական մանկավարժական ինստիտուտի օտար լեզուների ֆակուլտետի հիման վրա ստեղծվում է Մինսկի պետական մանկավարժական օտար լեզուների ինստիտուտը, 1975 թվականին ինստիտուտի գրադարանային ֆակուլտետի հիման վրա ստեղծվում է Մինսկի մշակույթի ինստիտուտը։ 1993 թվականի սեպտեմբերի 8-ին Գորկու անվան Մինսկի պետական մանկավարժական ինստիտուտը վերակազմավորվել է Բելառուսի պետական մանկավարժական համալսարանի։
1991 թվականին բացվել է ինստիտուտի թանգարանը։ 1995 թվականին ինստիտուտն անվանակոչվել է բելառուս բանաստեղծ, ԲԽՍՀ ժողովրդական բանաստեղծ Մաքսիմ Տանկի անունով։
2007 թվականին համալսարանը դարձել է Համալսարանների եվրասիական ընկերակցության անդամ։
Արտաքին հղումներ
Կատեգորիա:Բելառուսի համալսարաններ
Ավետիք Աբաջյան
Ավետիք Սերգեյի Աբաջյան, հայ գեղանկարիչ և գծանկարիչ։
Կենսագրություն
Մայրը բժիշկ է, հայրը՝ ռազմական ծառայող, այդ պատճառով ընտանիքը հաճախ էր տեղափոխվում։ Մանկությունը անց է կացրել Լենինգրադում, Երևանում և Մոսկվայում։ 9-10-րդ դասարաններում զբաղվել է ծրագրավորմամբ , հաճախել է ծրագրավորման խմբակի։ Դպրոցն ավարտելուց հետո 1969 թվականին ընդունվել է Մոսկվայի Էներգետիկայի ինստիտուտը։ Այստեղ սովորելով 6 ամիս՝ Աբաջյանը թողնում է ինստիտուտը։ Որոշ ժամանակ զբաղվել է հոգեբանությամբ։ Հոգեբանության ֆակուլտետի լաբորատորիայում զբաղվել է օրգանների փոխպատվաստմամբ։
Տարվել է նաև արվեստով։ Գեղանկարչության Ակադեմիայի ցուցասրահում Ջակոմո Մանցի գեղանկարչական ցուցահանդեսին այցելելուց հետո սկսում է ինքնուրույն զբաղվել գեղանկարչությամբ ։
1972 թվականին ծանոթանում է նկարիչ Վլադիմիր Իյլուշենկոյի հետ։ Նրա մոտ սովորում է օֆորտի արվեստը, զուգահեռաբար աշխատելով որպես պահակ, հրշեջ և բեռնակիր։
1980-ական թվականներին սկսում է ցուցահանդեսներ կազմակերպել։
Ավետիք Աբաջյանի աշխատանքները գտնվում են Ռուսաստանի, Լեհաստանի, ԱՄՆ-ի, Իտալիայի, Ֆինլանդիայի, Ֆրանսիայի, Կանադայի, Ավստրիայի, Գերմանիայի, Շվեյցարիայի, Հունգարիայի, Էստոնիայի մասնավոր հավաքածուներում։ Մեծ քանակությամբ նկարներ տնօրինում են մոսկովյան պատկերասրահներ «Արտ-սեզոնը» և «Արտ-քարավանը»։
Գործունեությունը
Իր ստեղծագործական կյանքը սկսել է որպես գրաֆիկ (չոր ասեղ, գունավոր օֆորտ)։ Գեղանկարչության մեջ ի սկզբանե օգտագործել է կտավը, բայց 1980-ականներին անցել է է սեփական ստեղծագործական տեխնիկային։ 2000-ական թվականներին ստեղծել է բազմաթիվ պաստելային գործեր։
Արտաքին հղումներ
Կատեգորիա:Հայ նկարիչներ Կատեգորիա:Հայ գծանկարիչներ Կատեգորիա:Խորհրդային նկարիչներ Կատեգորիա:Նովոդևիչյան գերեզմանատանը թաղվածներ Կատեգորիա:Հայ գեղանկարիչներ Կատեգորիա:Ռուս գրաֆիկներ
Ելենա Ժուկովա
Ելենա Պավլովնա Ժուկովա (Еле́на Па́вловна Жу́кова, ), խորհրդային նկարիչ և գծանկարիչ, Լենինգրադի նկարիչների միության անդամ։
Կենսագրություն
Ելենա Ժուկովան ծնվել է Սանկտ Պետերբուրգում։ 1923-1927 թվականներին սովորել է Լենինգրադի գեղարվեստա-մանկավարժական տեխնիկումում, Արկադի Ռիլովի և Ի. Վլադիմիրովի մոտ, 1930-1936 թվականներին` Լենինգրադի արվեստի աշխատողների որակավորման բարձրացման ինստիտուտում, Վսեվոլոդ Վոինովի և Ալեքսանդր Օսմյորկինի մոտ [2]: 1928 թվականից մասնակցել է ցուցահանդեսների։ Նկարել է բնանկարներ, դիմանկարներ, նատյուրմորտներ, աշխատել է յուղաներկերի, ջրաներկերի և գծանկարների տեխնիկայով։
1927-1930 թվականներին դասավանդել է ԼԳՄՀ-ում։ Ժուկովայի աշխատանքների ցուցահանդեսներն անցկացվել են 1940, 1948 և 1975 թվականներին Լենինգրադում։ 1930-ականներին Ժուկովան ծանոթ էր Կ. Ս. Մալևիչին։ Ներկա է եղել նրա հոգեհանգստի և հուղարկավորության ժամանակ, նկարվել է մի քանի խմբակային լուսանկարներում։ [3]
1932 թվականից եղել է Լենինգրադի նկարիչների միության անդամ։ Շուրջ կես դար եղել է Լենինգրադի նկարիչների միության գեղանկարչության բաժնի մշտական քարտուղար։ Ժուկովայի հայտնի գեղանկարներ և գրաֆիկական դիմանկարներ, տարբեր տարիների կատարվել են լենինգրադցի նկարիչներ Կուզմա Պետրով-Վոդկինի  (1930), Յարոսլավ Նիկոլաևի (1945), ինչպես նաև Միխայիլ Նեստերովի (1936) կողմից [2]:
Նա մահացել է 1991 թվականի հոկտեմբերի 31-ին Սանկտ Պետերբուրգում, 86 տարեկան հասակում։
Ժուկովայի ստեղծագործությունները գտնվում են Ռուսական պետական թանգարանում, Ռուսաստանի և արտերկրի թանգարաններում և մասնավոր հավաքածուներում։
Աղբյուրներ
Կատեգորիա:Խորհրդային նկարչուհիներ Կատեգորիա:Ռուս նկարչուհիներ Կատեգորիա:ԽՍՀՄ նկարիչների միության անդամներ Կատեգորիա:Սանկտ Պետերբուրգի նկարիչների միության անդամներ Կատեգորիա:Ռուս բնանկարիչներ Կատեգորիա:20-րդ դարի նկարչուհիներ Կատեգորիա:20-րդ դարի ռուս նկարիչներ Կատեգորիա:Ռուս կին արվեստագետներ
Փոքր ջրցուլ
Փոքր ջրցուլ, համարվում է թռչունների ընտանիքի ամենափոքր ներկայացուցիչը։